En mand blev taget på fersk gerning i forbindelse med et røveri i Rema 1000 på Kragholmen i Frederikshavn. Manden truede med en kniv personen ved kassen til at udlevere penge - men efter at have fået fingre i kontanterne blev han på stedet. Politiet modtog anmeldelsen klokken 13.05 og var ved supermarkedet fem minutter efter, hvor de anholdte den 31-årige mand, som er fra lokalområdet. - Vi betegner nok mere sagen som et råb om hjælp, end som et røveri i traditionel forstand, siger Peter Skovbak, politikommissær ved lokalpolitiet i Frederikshavn. Dog sigtes manden alligevel for røveri. Politiet løslod ham lørdag morgen.

Opsummering:
- Vi betegner nok mere sagen som et råb om hjælp, siger politiet.